15 APRIL: OVG HERDENKING VAN DIE YURI GAGARIN DIE EERSTE MENS IN DIE RUIMTE / KUBERKRAKERS HOU STAD VAN ATLANTA AS GYSELAAR. – TEENSPANNING
15 APRIL: OVG HERDENKING VAN DIE YURI GAGARIN DIE EERSTE MENS IN DIE RUIMTE / KUBERKRAKERS HOU STAD VAN ATLANTA AS GYSELAAR.
2018-04-20 2018-04-20 zs6sp
Deur Johann ZS6PSS
VANDAG IN ONDER DIE VERGROOTGLAS:
** YURI GAGARIN 57 JAAR GELEDE EERSTE MENS OM RUIMTE TE BESOEK.
** WAT HET GEBEUR MET ZUMA ?.
** KUBERKRAKLERS HOU STAD VAN ATLANTA AS GYSELAAR.
Goeiemore van my Johann du Plessis ZS6PSS en harlik welkom hier by MRK se weeklikse radio artikel, ONDER DIE VERGROOTGLAS. In die program, probeer ek soveel as moontlik nuus, wat interessant en dalk ook belangrik is vir jou vasvang in `n paar minute. Soos ek ook altyd sê , ek hoop jy geniet dit en dat dit jou dalk verder sal aanspoor , om meer op te gaan lees oor die verskillende onderwerpe wat ek vir jou voorhou.
Dit het natuurlik ook die afgelope week, weer katte en honde hier in dele van Pretoria gereën. Die afgelope Woensdagaand se reënbui, het ek ervaar as `n tiepe van wolkbreek. Ek is so in die omgewing van 7 uur die aand oppad na my QTH gewees, toe die bui reën, my tref. Dit het so sterk gereën dat ek by tye, glad nie die witstrepe op die pad eers kon sien nie. Later het het so vlak neffens die N 1 noord gery, en hier het die karre absoluut teen `n slakkegang van so ongeveer 30 kilometer per uur gery. Nodeloos om te sê , daar was heelwat ongelukke op die pad. En dan ook terwyl die sig uiters swak was, het enkele van die nar bestuurders, karre wat met hulle nood flitsende ligte, teen `n slakkepas gery het, verby gegaan en nie net hulle nie, maar ook medepadgebruikers se lewens in uiterse gevaar gestel. Die swape sal maar altyd met ons wees.
Daar is ook deesdae `n anderse koeligheid in die lug te bespeur, en ek wil ook die voorspelling waag, dat hierdie winter, dalk net baie meer koue vir ons gaan bring as wat verlede winter opgelewer het.
Maar kom ons verskuif ons eerste artikel, na nog `n kouer plek vir `n oomblik en ons gaan vier 57 jaar van die mens, se eerste besoek aan die buitenste ruimte.
Hierdie eerste mens in die ruimte soos ons almal weet, was niemand anders as Yuri Gagarin. Yuri was die Russiese ruimteman wat op 12 April 1961 in die Soviet Vostok 1 ruimtekasule geklim het, en in die ruimte in gelanseer was………………….ongelukkig het Yuri 7 jaar na sy epiese ruimtevlug, op 27 Maart 1968, onder baie verdagte omstandighede gesterf, gedurende `n roetine opleidingsvlug in sy MIG-15.
Gagarin was maar 38 jaar oud. Die KGB het self `n ondersoek geloods na die ongeluk en toe met `n verduideliking na vore gekom, wat nou nog nie geglo word nie . Hy glo probeer het om `n ‘vreemde voorwerp’ te vermy. As jy nou verdere navorsing sou doen, sal jy dan met my moet saamstem dat hierdie storie is van alle waarheid ontbloot, en soos die Engelsman dit sou noem , dit is `n COVERUP. Vir die volgende paar weke, gaan daar dan ook nou heelwat Yuri aande gevier word, ter nagedagtenis aan die eerste ruimteman in die ruimte. Die herdenking sal in vyftig stede regoor 7 kontinente gevier word.
Op 12 April was dit ook 35 jaar gelede dat die eerste NASA pendeltuig aanboord van die Columbia die ruimte gaan besoek het.
Net so voor ons na die volgende artikel gaan kyk. Die herdenking van Yuri Gagarin se besoek aan die ruimte, word nie net wêreldwyd gevier nie, maar dit word ook in die INTERNASIONALE RUIMTE STASIE, sowel as in die Amundsen-Scott Suidpool Stasie, in Antartika gevier.
** ………………wat het gebeur met ZUMA.????
In ons volgende artikel moet hierdie uiters belangrike vraag gevra word naamlik, wat het gebeur met ZUMA. Ja , ek het jou uitgevang. Ek weet jy het sommer dadelik ook gedink aan GUPTA.
Wel tov ons volgende artikel, het nie een van die twee enigsins iets uit te waai met die Amerikaanse spioenasiesatelliet wat ook bekendstaan as ZUMA. Ek het heeltoevallig ook orals gaan soek, om te kyk waarvoor die akroniem ZUMA staan, maar die satelliet is so geheimsinnig dat daar nêrens enige iets genoem word nie.
Elon Musk se maatskappy SPACEX, het wel die lansering van die ZUMA satelliet gedoen, maar nou word daar baie vrae gevra oor waar die satelliet hom bevind. Sommige berigte wil dit hê die satelliet iewers verlore is in die ruimte en dat die lansering `n totale misluking was. Ander sê dat die satelliet is definiteif, iewers in die ruimte.
Die Zuma satelliet was gelanseer, deur middel van `n Falcon 9 vuurpyl vir een of ander Amerikaanse regerings agentskap vanaf Cape Canaveral. Nou-ja ontkenning is natuurlik `n Amerikaanse kenmerk, maar dit het later aan dan ook nou duidelik geword dat die Zuma satelliet lansering `n mislukking was en dat dit iewers, in die niet, verdwyn het. Maggiesstraat hoekom klink dit so bekend vir my, ek glo dis net so bekend vir jou ook.
** Kuberkrakers hou die stad van Atlanta in Amerika as gyselaar.
So 3 weke gelede op die 22ste Maart, was daar werklik chaos in die stad van Atlanta, toe kuberkrakers die stad se datasisteem, totaal oorgeneem het en letterlik gevange gehou het agter `n ge-inkripteerde muur. Hulle voorwaarde was, dat daar alleenlik toegang deur die enkripsiemuur gegee sal word, sodra daar $51,000 losprys aan hulle betaal sou word. Die losprys moes dan ook in Bitcoin aan hulle uitbetaal word binne 3 dae.
Atlanta stadsbase het die beste rekenaarkundiges geraadpleeg, om die probleem te probeer oplos.
Vyf dae na die gyselaardrama hom begin afspeel het, het die uitwerking baie duidelik na vore getreë. Van die stad se kritiese funksies was lamgelê. Werknemers van die stadsraad was sonder internet of e/pos gelaat. Inwoners kon nie hulle water en elektriese rekeninge, betaal het nie. Wi-Fi by die ATLANTA INTERNASIONALE LUGHAWE, het heeltemal afgeskakel.
Hartsfield-Jackson Atlanta Internationale Lughawe
Vele departemente moes, of het teruggekeer na die pen en papier metode. Selfs die stadstronk, moes ook maar pen en papier toe, volgens die Georgia Public Broadcasting.
Volgens die burgermeester van Atlanta Lance Bottoms, is die probleem, baie groter as net die losprys , volgens hom is dit `n aanval op die regering, soos gerapporteer word deur REUTERS.
Hierdie , was glo nie die eerste keer, dat `n stadsraad in Amerika as gyselaar gehou was nie. Die departement van Vervoer, was alreeds twee keer voorheen as gyselaar gehou deur kuberkrakers. Baie stads en dorpsrade in van die Amerikaanse state, het alreeds planne in plek gestel om verdere kuberkraking te voorkom.
Hierdie aanvalle is eintlik baie slegte nuus, aangesien, baie dorpe en stede besig is om baie van hulle dienste te digitaliseer, en die wêreld oop te laat vir hierdie baie slim kuberkrakers. Dienste wat geraak kan word is straatligte, verkeersligte, water toevoer sisteme, en selfs lisensieëring van motorvoertuie asook elektrisiteits voorsiening.
Atlanta het toe wel intussentyd die losprys betaal. Maar soos wat daar meer en meer stede, dienste ens. gaan digitaliseer , so word die kanse ook groter dat hulle ook die slagoffers kan word van kuberkraking, en dan wat daarop volg om los te kom, naamlik die betaling van `n losprys.
Op die keper beskou , Atlanta het eintlik baie lig daarvan afgekom. So wat lê voor. Beplanning om die kuberkrakers te uit oor lê asook om hulle digitalisering van dienste ontoeganklik te maak, maar vir hoe lank voordat hierdie gesiglose diewe en kriminele `n nuwe manier vind om weer toe te slaan.
Om mee af te sluit vir vandag. Ek hoop jy kan sulke aanslae op jou rekenaar die hoof bied. Hier in Suid Afrika, wil ek dink, dat hierdie kriminele hoogty sal vier op ons stelsels want inligting is net `n honderd rand of wat weg.
Ek groet jou en van my Johann ZS6PSS wens ek jou `n aangename dag toe. Tot volgende week. mooiloop, hou jou oë oop en wees veilig
OVG 8 April: STUUR JOU NAAM NA DIE SON / HOË UITSTRALINGSVLAKKE IN DIE RUIMTE
OVG 22 APR 2018 GLOEILAMP BRAND AL VIR 109 JAAR en HUBBLE RUIMTETELESKOOP 28 JAAR IN RUIMTE.
OVG 13 MEI 2018 OORLOG REELS IN DIE RUIMTE PETROLPRYS KAN VLAK VAN R15.60 PER LITER TOETS 2018-05-18
OVG 6 MEI 2018 AFTEL VIR MARS LANDINGSTUIGN BEGIN 2018-05-18
OVG : 29 APRIL 2018 WERELD RADIO AMATEURDAG 2018-05-04
OVG 22 APR 2018 GLOEILAMP BRAND AL VIR 109 JAAR en HUBBLE RUIMTETELESKOOP 28 JAAR IN RUIMTE. 2018-04-26
15 APRIL: OVG HERDENKING VAN DIE YURI GAGARIN DIE EERSTE MENS IN DIE RUIMTE / KUBERKRAKERS HOU STAD VAN ATLANTA AS GYSELAAR. 2018-04-20
OVG 8 April: STUUR JOU NAAM NA DIE SON / HOË UITSTRALINGSVLAKKE IN DIE RUIMTE 2018-04-08
16 Junie Jeugdag, Klubbyeenkoms
21 Julie Klubbyeenkoms
SARL Top Band QSO Geselligheid 2018-06-21
SARL Top Band QSO Geselligheid 2018-06-22
SARL Top Band QSO Geselligheid 2018-06-23
PMTC Swopshop 2018-06-23